CELEX: 62007CA0343
Language: fi
Date: 2009-07-02 00:00:00
Title: Asia C-343/07: Yhteisöjen tuomioistuimen tuomio (neljäs jaosto) 2.7.2009 (Corte d’appello di Torinon (Italia) esittämä ennakkoratkaisupyyntö) — Bavaria NV ja Bavaria Italia s.r.l. v. Bayerischer Brauerbund eV (Ennakkoratkaisupyyntö — Pätevyyden arviointi — Tutkittavaksi ottaminen — Asetukset (ETY) N:o 2081/92 ja (EY) N:o 1347/2001 — Pätevyys — Yleisnimi — Tavaramerkin ja suojatun maantieteellisen merkinnän samanaikainen voimassaolo)

29.8.2009   
            
            
               FI
            
            
               Euroopan unionin virallinen lehti
            
            
               C 205/3
            
         Yhteisöjen tuomioistuimen tuomio (neljäs jaosto) 2.7.2009 (Corte d’appello di Torinon (Italia) esittämä ennakkoratkaisupyyntö) — Bavaria NV ja Bavaria Italia s.r.l. v. Bayerischer Brauerbund eV
   (Asia C-343/07) (1)
   
   (Ennakkoratkaisupyyntö - Pätevyyden arviointi - Tutkittavaksi ottaminen - Asetukset (ETY) N:o 2081/92 ja (EY) N:o 1347/2001 - Pätevyys - Yleisnimi - Tavaramerkin ja suojatun maantieteellisen merkinnän samanaikainen voimassaolo)
   2009/C 205/04
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Corte d’appello di Torino
   
      Pääasian asianosaiset
   
   
      Kantajat: Bavaria NV ja Bavaria Italia s.r.l.
   
      Vastaaja: Bayerischer Brauerbund eV
   
      Oikeudenkäynnin kohde
   
   Ennakkoratkaisupyyntö — Corte d’appello di Torino — Neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun komission asetuksen (EY) N:o 1107/96 liitteen täydentämisestä 28.6.2001 annetun neuvoston asetuksen (EY) N:o 1347/2001 (EYVL L 182, s. 3) pätevyys — Jos asetus todetaan päteväksi, tiedustellaan, onko maantieteellisen lähtöisyysmerkinnän ”Bayerisches Bier” tunnustamisesta aiheutunut vahinkoa sellaisten aiempien tavaramerkkien pätevyyteen ja käytettävyyteen, joissa mainitaan sana ”Bavaria” ja joiden haltijoina ovat kolmannet osapuolet
   
      Tuomiolauselma
   
   
               1)
            
            
               Kansallisen tuomioistuimen esittämän ensimmäisen kysymyksen tutkinnassa ei ole tullut esille mitään sellaista seikkaa, joka voisi vaikuttaa neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun komission asetuksen (EY) N:o 1107/96 liitteen täydentämisestä 28.6.2001 annetun neuvoston asetuksen (EY) N:o 1347/2001 pätevyyteen.
            
         
               2)
            
            
               Neuvoston asetusta (EY) N:o 1347/2001 on tulkittava siten, että se ei vaikuta aiempien, kolmansille kuuluvien sellaisten tavaramerkkien pätevyyteen, joissa mainitaan sana ”Bavaria” ja jotka on rekisteröity hyvässä uskossa ennen suojatun maantieteellisen merkinnän ”Bayerisches Bier” rekisteröintihakemuksen jättämistä, ja tällaisten tavaramerkkien jotakin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14.7.1992 annetun neuvoston asetuksen (ETY) N:o 2081/92 13 artiklassa tarkoitettua tapausta edustavaa käyttöä koskevaan mahdollisuuteen, edellyttäen, että näitä tavaramerkkejä eivät koske jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY 3 artiklan 1 kohdan c ja g alakohdassa säädetyt mitättömyysperusteet tai 12 artiklan 2 kohdan b alakohdassa säädetyt menettämisperusteet.
            
         
      (1)  EUVL C 247, 20.10.2007.